O‘zbekiston prezidenti Shavkat Mirziyoyev 27 mart kuni Federika Mogerinini qabul qildi. Bu haqda davlat rahbari matbuot xizmati xabar bermoqda. Qayd etilishicha, davlat rahbari «O‘zbekiston» xalqaro anjumanlar saroyida Yevropa Ittifoqining tashqi ishlar va xavfsizlik siyosati bo‘yicha Oliy vakili Federika Mogerini bilan uchrashuv o‘tkazgan. Shuningdek, prezident Rossiya tashqi ishlar vaziri Sergey Lavrov bilan ham muloqot o‘tkazdi. Xabarga ko‘ra, davlat rahbari «Tinchlik jarayoni, xavfsizlik sohasida hamkorlik va mintaqaviy sheriklik» mavzusidagi xalqaro konferensiyada ishtirok etish uchun kelgan Sergey Lavrovni qabul qildi.